Diari Oficial de la Generalitat Valenciana


Sumari del DOGV 9268, del 01-02-2022 (2022/689)

CORRECCIÓ d'errades de la Resolució de 23 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23, «Noves polítiques públiques per a un mercat de treball dinàmic, resilient i inclusiu»; inversió 4, «Nous projectes territorials per al reequilibri i l'equitat»; línia d'inversió «Col·lectius vulnerables», dins del Pla de recuperació, transformació i resiliència per a persones desocupades amb diversitat funcional (CID 346).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/689


Data del document
:   26-01-2022

Organisme emissor
:   Labora, Servici Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * legislació

CORRECCIÓ d'errades de la Resolució de 23 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, mitjançant tramitació anticipada, les subvencions destinades al finançament de les inversions del component 23, «Noves polítiques públiques per a un mercat de treball dinàmic, resilient i inclusiu»; inversió 4, «Nous projectes territorials per al reequilibri i l'equitat»; línia d'inversió «Col·lectius vulnerables», dins del Pla de recuperació, transformació i resiliència per a persones desocupades amb diversitat funcional (CID 346). [2022/689]  
  
  
En el Diari Oficial de la Generalitat Valenciana número 9245, de 29 de desembre de 2021, es va publicar l'esmentada resolució, i advertits diversos errors, es corregeixen en els termes següents:  
  
  
1. En el resolc sisé, punt 5:  
On diu:  
«No percebre cap quantitat per part de les persones destinatàries de les diverses accions»;  
Ha de dir:  
«No percebre cap quantitat per part de les persones participants de les diferents accions.»  
  
2. En el resolc seté, punt 2:  
On diu:  
«El possible accés i tractament de dades de caràcter personal de les persones destinatàries de les accions per part de Labora (Servei Valencià d'Ocupació i Formació) en les seues actuacions d'atorgament, seguiment, control i comprovació, respectarà els drets d'aquestes persones d'acord amb el que es disposa en la Llei orgànica 3/2018, de 5 de desembre, de Protecció de Dades Personals i Garantia dels Drets Digitals»;  
Ha de dir:  
«El possible accés i tractament de dades de caràcter personal de les persones participants en les accions per part de LABORA Servei Valencià d'Ocupació i Formació, en les seues actuacions d'atorgament, seguiment, control i comprovació, respectarà els drets d'aquestes persones d'acord amb el que disposa la Llei orgànica 3/2018, de 5 de desembre, de protecció de dades personals i garantia dels drets digitals.»  
  
  
3. En el resolc huité, punt 4.2.1:  
On diu:  
«Les persones participants en els itineraris que utilitzen la xarxa de transports públics urbans i/o interurbans per a assistir a l'acció formativa percebran una ajuda de transport públic per dia d'assistència»;  
  
Ha de dir:  
«Les persones participants en els itineraris que utilitzen la xarxa de transports públics urbans i/o interurbans per a assistir a les accions de l'itinerari percebran una ajuda de transport públic per dia d'assistència».  
  
  
4. En el resolc vint-i-sisé, punt 1.2, lletra b:  
On diu:  
«La quantia global de la subvenció justificada, calculada sobre la base de les activitats quantificades en la memòria d'actuació presentada i els mòduls que preveu el resolc onzé, segons el sistema de càlcul i quantificació mitjançant costos unitaris establits en el dit article. La liquidació de la subvenció es farà en funció del nombre de persones que hagen conclòs el seu itinerari personalitzat. La liquidació no podrà superar, en cap cas, la quantia de la subvenció concedida inicialment. El càlcul es farà considerant el nombre de persones participants que hagen conclòs el seu itinerari individualitzat i personalitzat pel mòdul econòmic corresponent.  
Relació de les transferències efectuades a cada persona participant que haja finalitzat amb èxit el seu itinerari individualitzat i personalitzat d'ocupació, en concepte d'incentius a la participació (accions facilitadores de la inserció)»;  
Ha de dir:  
«La quantia global de la subvenció justificada, calculada sobre la base de les activitats quantificades en la memòria d'actuació presentada i els mòduls que preveu el resolc onzé, segons el sistema de càlcul i de quantificació mitjançant costos unitaris establit en el dit resolc. La liquidació de la subvenció es farà en funció del nombre de persones que hagen conclòs l'itinerari personalitzat. En cap cas la liquidació podrà superar la quantia de la subvenció inicialment concedida. El càlcul es farà considerant el nombre de persones participants que hagen conclòs l'itinerari individualitzat i personalitzat pel mòdul econòmic corresponent.  
Relació de les transferències efectuades a cada persona participant que haja finalitzat amb èxit l'itinerari individualitzat i personalitzat d'ocupació, en concepte d'incentius a la participació (accions facilitadores de la inserció).»  
  
València, 26 de gener de 2022.- El conseller d'Economia Sostenible, Sectors Productius, Comerç i Treball: Rafael Climent González.